Държавен вестник, бр. 76, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  76
(2) Изискването на ал. 1 се отнася и за 
облъчване на екипажите на самолети от 
космическото лъчение, като работодателят 
е длъжен:
1. да определя и регистрира облъчването 
на екипажите, когато е възможно годишната 
ефективна доза да надхвърля 1 mSv;
2. да прилага изискванията на чл. 18 по 
отношение на жените в екипажите.
(3) Не се определя граница за ефективна 
доза при облъчване на населението от естест­
вени източници.
Чл. 45. (1) Мощността на еквивалентната 
доза гама-лъчение в жилищни сгради, сгради 
с обществено предназначение, производстве­
ни и други сгради не следва да надвишава 
локалната мощност на дозата на открито с 
повече от 0,2 μSv/h.
(2) Референтните нива за ограничаване на 
облъчването от радон са:
1. средногодишна концентрация на радон 
във въздуха – 200 Bq.m– 3 за новопостроени 
жилищни и обществени сгради; 
2. средногодишна концентрация на радон 
във въздуха – 300 Bq.m– 3 за съществуващи 
жилищни и обществени сгради;
3. средногодишна концентрация на радон 
във въздуха – 1000 Bq.m– 3 за работни места.
(3) В специфични случаи, когато продъл­
жителността на обитаване в съществуващи 
сгради с обществено предназначение е малка, 
министърът на здравеопазването може да оп­
редели за средногодишната концентрация на 
радон във въздуха референтно ниво, по-голямо 
от 300 Bq.m– 3, но не повече от 1000 Bq.m– 3. 
(4) При идентифициране на сгради и ра­
ботни места, където референтните нива по 
ал. 1 са надвишени, се предприемат мерки за:
1. намаляване концентрацията на радон във 
въздуха на обществени сгради и работни места 
в съответствие с принципа за оптимизация;
2. информиране и насърчаване на хо­
рата, живеещи в съществуващи сгради, за 
предприемане на действия за намаляване 
концентрацията на радон във въздуха на съ­
ответните помещения (чрез подобряване на 
вентилацията, ограничаване на постъплението 
на радон и др.); 
3. системен контрол на концентрацията на 
радон в сгради и работни места с повишено 
съдържание на радон във въздуха.
Чл. 46. (1) Допуска се използване на питей­
на вода от населението без ограничения, ако 
съдържанието на естествени и/или изкуствени 
радионуклиди в нея създава годишна ефек­
тивна доза до 0,1 mSv (дозова квота по чл. 5). 
Стойностите на границата на средногодишната 
обемна активност на отделни радионуклиди 
в питейната вода са посочени в приложение 
№ 2, таблица 9.
(2) В случай че съдържанието на естест­
вени и/или изкуствени радионуклиди съз­
дава годишна ефективна доза, по-голяма от 
0,1 mSv, използването на съответната вода 
(водоизточник) за битово водоснабдяване 
може да става по преценка на министъра на 
здравеопазването за всеки конкретен случай.
Г л а в а  с е д м а
ОСНОВНИ ПРИНЦИПИ ЗА РАДИАЦИ­
ОННА ЗАЩИТА ПРИ МЕДИЦИНСКОТО 
ОБЛЪЧВАНЕ
Чл. 47. Радиационната защита при меди­
цинско облъчване се основава на принципа 
на обосноваване на облъчването и принципа 
за оптимизация на облъчването, съобразени 
с основната цел на това облъчване.
Чл. 48. (1) За всяко медицинско облъчване 
трябва да бъде доказано, че общата полза за 
облъчваното лице и за обществото ще бъде 
по-голяма от общата вероятна очаквана вреда. 
Обосноваването на медицинското облъчване 
означава предварително доказване на целесъ­
образността на всички диагностични и лечебни 
практики, както и периодично преразглеждане 
на вече прилаганите според изискванията на 
добрата медицинска практика.
(2) С цел да се избегне ненужно облъч­
ване се използват наличните диагностични 
изследвания и алтернативни нерадиационни 
методи, които имат същата цел, но без или със 
по-малко излагане на йонизиращи лъчения.
Чл. 49. (1) Новите медицински методи за 
изследване и лечение, които са свързани с 
медицинско облъчване, трябва да бъдат обос­
новани, преди да бъдат приети.
(2) Съществуващите медицински методи 
за изследване и лечение, които са свързани 
с медицинско облъчване, могат да бъдат 
преразгледани, когато са събрани нови важ­
ни свидетелства за тяхната ефикасност или 
последици.
(3) Всички индивидуални медицински 
облъчвания трябва да бъдат обосновани 
предварително от съответния медицински 
специалист, като се вземат под внимание 
специфичните цели на облъчването и харак­
терните особености на облъчваното лице.
(4) В случай че даден вид медицински 
метод за изследване и лечение, свързан с 
медицинско облъчване, не е обоснован по 
принцип, конкретно индивидуално облъчва­
не от този вид може да бъде обосновано при 
специални обстоятелства и да бъде оценено 
за конкретния случай.
(5) Медицинските облъчвания, при които 
няма пряка здравна полза за лицето, изложено 
на облъчване, включително тези, които са 
свързани с установяването на факти, важни за 
защита на обществото и правния ред, трябва 
да бъдат специално обосновани.